Der er dagen igennem blevet kæmpet for at finde afløsere for de mange sygdomsramte boksere, men matchmaker Mogens Brix måtte fredag eftermiddag give op. De fem professionelle kampe ved stævnet bokses som planlagt. Her bokser nordjyske Kasper Bruun hovedkampen mod den tidligere IBC-udfordrer Tarik Madni. Det professionelle stævne giver også debut til den nykårede verdensmester Mikkel Kessler. Kessler skal ikke selv i ringen, men han vil under lørdagens stævne være i ringhjørnet hos både Stephan Alms og Abdul Khattab for at sekundære dem. WBA-verdensmester afløser Richard Olsen, som også har måtte melde fra til stævnet. Mikkel Kessler, som i lørdags på flotteste vis vandt WBA-titlen, har de seneste to måneder trænet med Stephan Alms.
Sygdom hos fem norske og to nordjyske boksere tvinger Team Euro Event til at aflyse amatørkampene ved lørdagens store boksestævne i Gigantium i Aalborg.